Стәрлетамаҡ районы Төрөшлө урта дөйөм белем биреү мәктәбенең

10 класс уҡыусыһы Строганов Егор.

Эссе - 2.текст буйынса - 2. Һуғышҡа китер алдынан уйланыуҙар.

Минең уйлауымса, тыуған ереңде, яҡындарыңды ҡалдырып һуғышҡа китеүе бер генә ир-егеткә еңелдән булмағанын, Ҡаһым яҡшы аңлай. Ҡышҡы һалҡын, буранлы көндәрҙе улар нисек үткәрерҙәр, ҡыш сығырға күптәрҙең аҙыҡтары, яғырға утындары етерме, тип уйлай. Утынға барыр өсөн арыу аттарҙың да ҡалмауын уйлай. Малдарҙың да ишле булмауы, уларҙың да ашатырына етермәүе, уңыштың да уңмауы, аттарҙың да етмәүе кеүек һорауҙар уны борсой. Бар һорауҙарының да осона сыға алмауы Ҡаһымды борсой, уйҙары уны уҙған йылдарға алып китә. Нисек кенә ауыр булмаһын, үҙҙәренә йөкмәтелгән яуаплы бурысты улар лайыҡлы үтәп сығырҙарына ғына ышана. Башҡорттар үҙ иректәре менән Рус дәүләтенә ҡушылғандан алып, уның халҡы интегеп йәшәй. Төрлө яҡлап башҡорттарҙы кәмһетәләр, үҙ ерҙәренә хужа була алмайҙар. Шуға ла башҡорттар бик күп күтәрәлештәрҙә ҡатнашып, батшаның уларға ҡарата бер аҙ ышанысын юғалталар. Ә инде фрацуздар менән һуғыш башланғас, батша үҙ ҡараштарын үҙгәртеп, башҡорттарға полктар йыйырға рөхсәт итә. Һәм Рәсәй ерҙәре дошмандан азат ителгәс тә, башҡорт халҡына ирек һәм бәхетле тормош вәғәҙә итә. Нисә йылдар буйы үҙ ерҙәре өсөн көрәш алып барған башҡорт халҡына былар бик мөһим. Тик батша һүҙендә торормо, әллә инде тағы халыҡты алдармы? Ҡаһымдың хәрби академияла уҡыу мәлендә белемле, алдынғы ҡарашлы, аҡыллы дворян егеттәр менән аралашыуы бушҡа булмай. Үҙ халҡының тормошон ул бик яҡшы аңлай. Уларҙың тормошон еңеләйтеү юлдарын эҙләйәсәк һәм табасаҡ. Наполеон ғәскәрҙәрен еңгәндән һуң да халыҡтың тормошо еңеләймәһә, ул белә, башҡорттарҙы яңы яуҙарға күтәрәсәк. Крепостнойлыҡ ҡолонда интеккән рус халҡы ла башҡорттарға ҡушылып, бергәләп ирек яулаясаҡтар.